 1 Samuel 1  E nwere otu nwoke onye Ramateyim-zofim nógbè Ifrem nke bụ ugwu ugwu, aha ya bụ Elkena, nwa Jeroham, nwa Elaịhu, nwa Tohu, nwa Zọf, onye Ifrem.Ọ lụrụ ụmụ nwaanyị abụọ, aha otu bụ Hana, aha nke ọzọ abụrụ Penina. Penina mụrụ ụmụ, ma Hana amụghị nwa ọ bụla.Nwoke ahụ na-esi nobodo ya agbago kwa afọ ịkpọ isiala na ịchụrụ Jehova nke ụsụụ ndị agha àjà na Shaịlo. Ọ bụkwa nebe ahụ ka ụmụ Ilaị ndị ikom abụọ, bụ Họfnaị na Finihas, bụ ndị nchụàjà Jehova.O ruru otu ụbọchị mgbe Elkena chụrụ àjà, o kenyere Penina nwunye ya na ụmụ ya ndị ikom na ụmụ ya ndị inyom niile òkè;ma o kenyere Hana otu òkè. Nagbanyeghị nke ahụ, ọ bụ Hana ka ọ hụrụ nanya, ma, Jehova mechiri akpa nwa ya.Nwunye di ya kpasukwara ya iwe nke ukwuu iji mee ka obi ghara iru ya ala nihi na Jehova emechiwo akpa nwa ya.Ọ bụkwa otú ahụ ka ọ na-eme kwa afọ, mgbe ọ bụla ọ gara nụlọ Jehova. Otú ahụ ka ọ na-akpasu ya iwe, nke na-eme ka ọ na-akwa ákwá ma ghara iri nri.Elkena di ya wee sị ya: Hana, gịnị mere i ji na-akwa ákwá, gịnị mere na ị naghị eri nri, gịnịkwa mere na obi adịghị gị mma? Nebe ị nọ, ọ bụ na akaghị m ụmụ ndị ikom iri mma?Hana wee bilie mgbe ha risịrị nri na Shaịlo, mgbe ha ṅụsịkwara ihe ọṅụṅụ, ka Ilaị onye nchụàjà nọ ọdụ noche dị nakụkụ awara ụzọ nke ụlọ nsọ Jehova.Ọ na-ewutekwa ya ná mkpụrụ obi, o wee malite ikpeku Jehova ekpere, na-akwakwa ákwá nke ukwuu.O wee kwe nkwa, sị: Jehova nke ụsụụ ndị agha, ọ bụrụ nnọọ na i lekwasị anya ná mmekpa ahụ nke ohu gị nwaanyị ma cheta m, wee ghara ichefu ohu gị nwaanyị ma nye ohu gị nwaanyị nwa nwoke, m ga-enye ya Jehova ụbọchị ndụ ya niile, ọ dịghịkwa agụba ga-emetụ ya nisi.O wee ruo na ka ọ na-ekpe ekpere ruo ogologo oge nihu Jehova, Ilaị nọ na-ele ya anya nọnụ.Ma Hana nọ na-ekwu okwu nime obi ya; naanị egbugbere ọnụ ya na-emegharị emegharị, a nụghịkwa olu ya. Ma Ilaị chere na mmanya na-egbu ya.Ilaị wee sị ya: Ruo ole mgbe ka ị ga na-eme ka onye mmanya na-egbu? Mee ka mmanya pụọ gị nanya.Hana wee zaa, sị: Ee e, onyenwe m! Abụ m nwaanyị ihe na-esogbu na mmụọ; ọ dịghịkwa mmanya na ihe ọṅụṅụ na-egbu egbu m ṅụrụ, kama m na-awụpụ mkpụrụ obi m dị ka mmiri nihu Jehova.Emela ohu gị nwaanyị dị ka ọ bụ nwaanyị na-abaghị nihe, nihi na ọ bụ oké nchegbu m na iwe m mere m ji na-ekwu okwu ruo ugbu a.Ilaị wee zaa ya, sị: Laa nudo, ka Chineke Izrel meekwara gị ihe ị rịọrọ ya.O wee sị: Ka ohu gị nwaanyị nweta ihu ọma gị. Nwaanyị ahụ wee laa ma riwe ihe, ihu ya agbarụghịkwa agbarụ ọzọ.Ha wee bilie nisi ụtụtụ, daakwa nala nihu Jehova, e mesịa, ha lara ma bata nụlọ ha na Rema. Elkena na nwunye ya bụ Hana wee nwee mmekọahụ, Jehova wee malite icheta ya.O wee ruo mgbe otu afọ gwụchara na Hana tụụrụ ime wee mụọ nwa nwoke ma gụọ ya Samuel, nihi na ọ sịrị, ọ bụ naka Jehova ka m rịọtara ya.Ka oge na-aga, nwoke ahụ bụ Elkena kpọọrọ ezinụlọ ya dum gbagoo ịchụrụ Jehova àjà a na-achụ kwa afọ nakwa inye onyinye o kwere ná nkwa.Ma Hana agbagoghị, nihi na ọ gwara di ya, sị: Ngwa ngwa a kwụsịrị nwa a ara, m ga-akpọta ya, ọ ga-abịakwa nihu Jehova ma biri nebe ahụ ruo mgbe a na-akaghị aka.Elkena di ya wee sị ya: Mee ihe dị gị mma. Nọrọ nụlọ ruo mgbe ị kwụsịrị ya ara. Naanị ka Jehova mezuo okwu ya. Ya mere, nwaanyị ahụ nọọrọ nụlọ wee na-enye nwa ya ara ruo mgbe ọ kwụsịrị ya ara.O wee ruo na ngwa ngwa ọ kwụsịrị ya ara, ọ kpọọrọ ya gbagoo, kpụrụkwa oké ehi dị afọ atọ ma buru otu ihe ọtụtụ efa ntụ ọka na nnukwu ite mmanya, o wee banye nụlọ Jehova nke dị na Shaịlo. Ọ kpọkwa nwa okoro ahụ.Ha wee gbuo oké ehi ahụ ma kpọtara Ilaị nwa okoro ahụ.O wee sị: Biko, onyenwe m! Dị nnọọ ka mkpụrụ obi gị dị ndụ, onyenwe m, ọ bụ m bụ nwaanyị ahụ gị na ya guzo nebe a nke kpekuru Jehova ekpere.Ọ bụ maka nwa okoro a ka m kpere ekpere ka Jehova meere m ihe m rịọrọ ya.Ma mụ onwe m agbazinyewo ya Jehova. Ụbọchị niile ọ dị ndụ, ọ bụ onye a rịọtaara Jehova. 